O‘zbekistonda yanvar—may oylarida avtomobil ishlab chiqarish hajmi oshgani ma’lum bo‘ldi

Davlat statistika qo‘mitasi 2020-yil yanvar—may oylarida yirik sanoat korxonalari tomonidan ayrim turdagi sanoat mahsulotlarini ishlab chiqarish hajmi haqida ma’lumot berdi.

Xususan, yengil avtomobillar ishlab chiqarish hajmi oshgan. 2019-yilning shu davrida 98 780 dona yengil avtomobil ishlab chiqarilgan bo‘lsa, 2020-yilda — 117 925 dona.
Avtomobil ishlab chiqarish sanoatida 2020-yil yanvar—may oylari ishlab chiqarilgan avtomobillar hajmi quyidagicha:
Shuningdek, yuk avtomobillarini ishlab chiqarishda esa kamayish kuzatilgan. 2019-yilda — 2044 dona, 2020-yilda — 1443.
Avtomobil dvigatellarini ishlab chiqarish ham ko‘paygan. 2019-yilda 78,3 ming dona dvigatel chiqarilgan bo‘lsa, 2020-yilda ushbu ko‘rsatkich 94,2 mingni tashkil etmoqda.
2020-yilning yanvar—may oylarida traktor ishlab chiqarish hajmi 623 donani tashkil etdi (2019-yilda — 338).
Avvalroq Rossiyada O‘zbekistonda ishlab chiqarilgan Chevrolet brendi ostidagi mashinalar savdosi boshlangani to‘g‘risida xabar berilgandi.
 UzAuto Motors ishlab chiqargan mashinalarni chetdan olib kirishda boj to‘lovini bekor qilish taklif etilmoqda
Eslatib o‘tamiz, UzAuto Motors kompaniyasi 9-mart kuni o‘zi ishlab chiqarayotgan (yig‘ayotgan) yengil avtomobillar narxi model va modifikatsiyaga qarab 3 foizdan 21 foizgacha oshirgan edi. Kompaniya ushbu holatni “narxlarni qayta ko‘rib chiqish qarori narxlar konyunkturasi, shuningdek, ichki va tashqi bozordagi umumiy makroiqtisodiy vaziyatning o‘zgarishi bilan bog‘liq”, deb izohlagan.